Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Gershon, räägi veidi oma taustast ja sellest saatesarjast.
Olen juut ja usun Jeesusesse.
Meid nimetatakse messiaanlikeks juutideks.
Olen ametilt ajaloolane.
Uurin kaasaja messiaanliku juutluse liikumise ajalugu.
Minu uurimustöö algas ja jätkub Jeruusalemma Heebrea Ülikoolis,
võrdleva religiooni osakonnas.
Olen kogunud liikumise kohta palju materjale,
nii et olen ka osaline liikumises ja selle igapäevases arengus.
Millele keskendub käesolev saatesari?
"Iisrael Jumala plaanis" saatesari on minu meelest väga põnev lugu.
Meie Piiblis võib leida ajaloo, mis tegeleb inimloomuse põhiolemuse,
inimese probleemide ja vajadustega,
mida võiks kirjeldada kahe sõnaga - patt ja pääste.
Piibel tegeleb nende teemadega väga laiahaardeliselt.
Teame pärast piibliaegu toimunud sündmusi ja vaatame ka tulevikku,
kuna usume prohveteeringutesse ja Piiblis on palju prohveteeringuid.
On põnev leida prohvetlikke sõnumeid, milles ise osaleme.
Praegusedki sündmused on osa prohvetlikest arengutest.
Miks peaksid kogu maailma usklikud seda teadma?
Iisraelil on Piiblis Jumala plaanis keskne koht.
Iisrael ei ole isoleeritud.
Iisraeli ümber on teised rahvad.
On kolm omavahel seotud põhifaktorit,
mis toimivad ühtse süsteemina -
Iisraeli rahvas, Iisraeli maa (Eretz Israel) ja maailma rahvad.
Toon selle selgitamiseks kaks näidet:
näiteks meie käekelladel on enamasti kolm osutit -
tunniosuti, minutiosuti ja sekundiosuti.
Tunniosuti esindab sümboolselt Iisraeli rahvast,
minutiosuti esindab sümboolselt Iisraeli maad
ja sekundiosuti sümboliseerib rahvaid
ning nad kõik toimivad sünkroonselt samas süsteemis.
Ja selle kella taga on tema looja, kellassepp,
kes on meie Jumal, meie Looja, meie Isa Taevas
ja Tema Poeg Jeesus, Jumala Poeg Yeshua.
Kasutan nime Yeshua, sest ainult heebrea keeles on sellel tähendus.
Sellel nimel pole soome, saksa, inglise, jaapani või prantsuse keeles
otsest tähendust, kuid heebrea keeles tähendab see
'Jumal on pääste'.
Yeshua, meie Jumal, toob pääste ja see on väga tähtis.
Usun, et harjume kõik ära selle võtmesõnaga -
Yeshua, Jumala Poeg, meie Päästja.
Räägi sellest oliivipuust, mille kõrval me seisame.
See on teine Iisraeli ja rahvaste kombinatsioonile viitav sümbol.
Apostel Paulus, heebrea keeles Shaul,
visandab Uue Testamendi Roomlaste kirja 11. peatükis
ilusa pildi väärisoliivipuust, mis sümboliseerib Iisraeli ja
metsõlipuust, mis esindab rahvaid.
Just nagu põllumajanduses poogi- takse kokku kaks erinevat puud,
tehakse sama ka oliivipuuga.
Metsikust oliivipuust võetakse oks ja poogitakse väärisoliivipuu külge,
mis esindab Iisraeli.
Siia tehakse sisselõige, haav,
ja poogitakse sisse metsikud oksad - rahvad.
Harilikult tekitab haav valu, aga kui see paraneb, on meil uus puu.
See on väga eriline kombinatsioon Iisraelist ja rahvastest.
Uued oksad - Iisraeliga ühinevad rahvad - ei asenda Iisraeli.
See peaks väga selge olema. Paulus selgitab Roomlaste kirjas,
et uued oksad ei tohiks kiidelda Iisraeli vastu,
kes on oliivipuu juur ja tüvi.
Soovitan alati inimestel vaadata juurestikku, mis on väga lai -
see on Iisrael.
Apostel Paulus ütleb: te ei asenda Iisraeli,
te ühinete Iisraeliga, saate Iisraelist, juudi rahvast, kasu.
Selle juure kese ehk peajuur on Yeshua ise -
puu elu ja toidu allikas.
Puu energia ja elujõu allikas on Yeshua ise.
Nii Iisrael kui rahvad saavad sellest oliivipuust kasu.
Yeshua ise, Iisrael, rahvad - nad on kõik üks puu.
Kuid kõik peaksid teadma oma kohta.
Igaüks peaks teadma oma rolli ja funktsiooni.
Rahvad ei asenda Iisraeli.
See on väga tähtis ja selle juurde tuleme oma saatesarjas veel tagasi.
Mainisid kella ja ütlesid, et see esindab ajalooplaani.
Kas see tähendab, et ajalugu käib mööda ringi?
Ei, kindlasti mitte.
Me ei usu, et ajalugu liiguks tsüklites.
Teatud kultuurides usutakse, et ajalugu kordub ja liigub tsükleis.
Inimesed usuvad ka reinkarnatsiooni.
Me absoluutselt ei usu seda. See ei ole piibellik.
Ajalugu on Piibli järgi lineaarne -
tal on alguspunkt ja ta liigub sihtpunkti poole
ning meie jälgime arenguid ajaloo sündmustejoonel.
Seda on tähtis mõista.
Ka meie tegeleme juudi rahva ja kogu maailma ajaloopeatükkidega,
mis katavad umbes 4000 aasta pikkuse perioodi -
2000 aastat enne Yeshua tulekut, enne Tema inkarnatsiooni,
ja viimased 2000 aastat.
Toimetaja: Hanna Tischer
Eestikeelne tõlge: Monika Jaaguri